DOI: 10.14457/tu.the.2022.1545
title: การปฏิบัติงานและแรงจูงใจในการปฏิบัติงานตามมาตรฐานการจัดสวัสดิการบ้านพักเด็กและครอบครัวของเจ้าหน้าที่บ้านพักเด็กและครอบครัว

description: การศึกษาเรื่อง การปฏิบัติงานและแรงจูงใจในการปฏิบัติงานตามมาตรฐานการจัดสวัสดิการบ้านพักเด็กและครอบครัวของเจ้าหน้าที่บ้านพักเด็กและครอบครัว กรณีศึกษาภายในหน่วยงานบ้านพักเด็กและครอบครัว 77 จังหวัด มีวัตถุประสงค์เพื่อศึกษาการปฏิบัติงานตามมาตรฐานการจัดสวัสดิการบ้านพักเด็กและครอบครัวของเจ้าหน้าที่บ้านพักเด็กและครอบครัว และเพื่อศึกษาแรงจูงใจในการปฏิบัติงานตามมาตรฐานการจัดสวัสดิการบ้านพัฆกเด็กและครอบครัวของเจ้าหน้าที่บ้านพักเด็กและครอบครัว โดยศึกษาจากผู้ปฏิบัติงานในบ้านพักเด็กและครอบครัว ประกอบด้วยข้าราชการ ลูกจ้างประจำ พนักงานราชการ เจ้าหน้าที่จ้างเหมาบ้านพักเด็กและครอบครัว และเจ้าหน้าที่จ้างเหมาสภาเด็กและเยาวชน รวมจำนวนทั้งสิ้น 1,221 คน โดยกำหนดกลุ่มตัวอย่าง จำนวน 316 คน และใช้แบบสอบถามในการเก็บรวบรวมข้อมูล ได้รับข้อมูลแบบสอบถามกลับมาร้อยละ 100 เพื่อนำมาวิเคราะห์ข้อมูลทางสถิติ แจกแจงความถี่ ร้อยละ และค่าเฉลี่ย ผลจากการศึกษาการปฏิบัติงานและแรงจูงใจในการปฏิบัติงานตามมาตรฐานการจัดสวัสดิการบ้านพักเด็กและครอบครัว พบว่า การปฏิบัติงานตามมาตรฐานการจัดสวัสดิการบ้านพักเด็กและครอบครัว ด้านการบริหาร มีค่าเฉลี่ยรวมเท่ากับ 4.14 มีภาพรวมระดับความคิดเห็นเกี่ยวกับการปฏิบัติงานตามมาตรฐานการจัดสวัสดิการบ้านพักเด็กและครอบครัวด้านการบริหาร อยู่ในระดับมาก ซึ่งมีคะแนนมากที่สุดในเรื่อง การอธิบายขั้นตอนการทำงานตามบทบาทหน้าที่ของตน และเรื่องการจัดทำเอกสารในการใช้ยานพาหนะ มีค่าเฉลี่ยอยู่ที่ 4.45 ด้านการบริการ มีค่าเฉลี่ยรวมเท่ากับ 4.25 มีภาพรวมระดับความคิดเห็นเกี่ยวกับการปฏิบัติงานตามมาตรฐานการจัดสวัสดิการบ้านพักเด็กและครอบครัวด้านการบริการ อยู่ในระดับมากที่สุด ซึ่งมีคะแนนมากที่สุดในเรื่อง ความเข้าใจและอธิบายบริการขณะอาศัยอยู่ในบ้านพักเด็กและครอบครัว มีค่าเฉลี่ยอยู่ที่ 4.41 และด้านคุณภาพบริการ มีค่าเฉลี่ยรวมเท่ากับ 4.20 มีภาพรวมระดับความคิดเห็นเกี่ยวกับการปฏิบัติงานตามมาตรฐานการจัดสวัสดิการบ้านพักเด็กและครอบครัวด้านคุณภาพบริการ อยู่ในระดับมาก ซึ่งมีคะแนนมากที่สุดในเรื่อง การปฏิบัติงานภายใต้การกำหนดกระบวนงานและกรอบเวลาการให้บริการ มีค่าเฉลี่ยอยู่ที่ 4.26แรงจูงใจภายใน ในการปฏิบัติงานตามมาตรฐานการจัดสวัสดิการบ้านพักเด็กและครอบครัว มีค่าเฉลี่ยรวมเท่ากับ 4.28 มีภาพรวมระดับความคิดเห็นเกี่ยวกับแรงจูงใจภายใน ในการปฏิบัติงานตามมาตรฐานการจัดสวัสดิการบ้านพักเด็กและครอบครัว อยู่ในระดับมากที่สุด ซึ่งมีคะแนนมากที่สุดในเรื่อง ความภูมิใจในงานที่ได้รับมอบหมาย มีค่าเฉลี่ยอยู่ที่ 4.38 และมีแรงจูงใจภายนอก ในการปฏิบัติงานตามมาตรฐานการจัดสวัสดิการบ้านพักเด็กและครอบครัว มีค่าเฉลี่ยรวมเท่ากับ 4.07 มีภาพรวมระดับความคิดเห็นเกี่ยวกับแรงจูงใจภายนอก ในการปฏิบัติงานตามมาตรฐานการจัดสวัสดิการบ้านพักเด็กและครอบครัว อยู่ในระดับมาก ซึ่งมีคะแนนมากที่สุดในเรื่อง บทลงโทษเมื่อผู้ปฏิบัติงานทำผิด มีค่าเฉลี่ยอยู่ที่ 4.46ข้อเสนอแนะเชิงปฏิบัติ จากผลการศึกษา บ้านพักเด็กและครอบครัวควรส่งเสริมให้เจ้าหน้าที่มีการปฏิบัติงานตามมาตรฐานการจัดสวัสดิการบ้านพักเด็กและครอบครัว ในเรื่องการกำหนดตัวชี้วัดที่สำคัญของหน่วยงานและการปฏิบัติตามตัวชี้วัด เรื่องการจัดประชุมทีมสหวิชาชีพประจำเดือน เพื่อพิจารณาการยุติการให้บริการเคสหรือติดตามการช่วยเหลือ และเรื่องการติดตามบันทึกผลการให้ความช่วยเหลือและติดตามการดำเนินการให้การช่วยเหลือตามแผนพัฒนารายงานบุคคลอย่างต่อเนื่อง ในส่วนของแรงจูงใจบ้านพักเด็กและครอบครัวควรส่งเสริมให้เจ้าหน้าที่มีแรงจูงใจในการปฏิบัติงานตามมาตรฐานการจัดสวัสดิการบ้านพักเด็กและครอบครัว ในเรื่องการนำความรู้ความสามารถของเจ้าหน้าที่ที่มีใช้ให้ตรงกับสายงาน เพื่อเป็นประโยชน์กับทางหน่วยงานมากยิ่งขึ้น และเรื่องการเสริมพลังผู้ปฏิบัติงาน ควรมีรางวัลให้กับผู้ที่มีการปฏิบัติงานที่ดีและมีประสิทธิภาพ เพื่อนำแรงจูงใจภายนอกมาผลักดันให้เจ้าหน้าที่บ้านพักเด็กและครอบครัวเกิดแรงจูงใจภายใน ทำให้เกิดการปฏิบัติงานตามมาตรฐานการจัดสวัสดิการบ้านพักเด็กและครอบครัวข้อเสนอแนะเชิงนโยบาย จากผลการศึกษา กรมกิจการเด็กและเยาวชนควรจัดอบรมให้กับเจ้าหน้าที่ผู้ปฏิบัติงานตามมาตรฐานการจัดสวัสดิการบ้านพักเด็กและครอบครัว เพื่อชี้แจง ทบทวน ติดตามผล และถอดบทเรียนการปฏิบัติงานตามมาตรฐานฯ และนำความคิดเห็น ข้อเสนอแนะ ปัญหาและอุปสรรคในการทำงานของแต่ละบริบทพื้นที่ มาหาข้อสรุปแนวทางในการปฏิบัติงานร่วมกัน พร้อมทั้งนำมาจัดทำหลักเกณฑ์ที่มีความครอบคลุมบริบทการทำงาน จัดทำแบบฟอร์มที่ใช้ในการปฏิบัติงานให้เหมือนกันและเป็นมาตรฐานเดียวกัน อันจะนำไปสู่การพัฒนางานมาตรฐานในบ้านพักเด็กและครอบครัวให้มีประสิทธิภาพ และควรจัดทำเอกสารการปฏิบัติงาน เช่น การจัดทำคู่มือการปฏิบัติงานของหน่วยงานที่สอดคล้องกับการทำงานตามมาตรฐานการจัดสวัสดิการบ้านพักเด็กและครอบครัว เพื่อช่วยถ่ายทอดความรู้ในงานมาตรฐาน ลดขั้นตอนการสอนงานให้กับเจ้าหน้าที่ใหม่ นอกจากนี้ กรมกิจการเด็กและเยาวชนควรจัดสวัสดิการให้กับเจ้าหน้าที่บ้านพักเด็กและครอบครัวให้สอดคล้องกับภาระหน้าที่ การทำงานของเจ้าหน้าที่ในหน่วยงาน เพื่อสร้างแรงจูงใจในการปฏิบัติงานตามมาตรฐานการจัดสวัสดิการบ้านพักเด็กและครอบครัวต่อไป